**Referat af møde i Hjortevildtgruppen Nordsjælland**

**Referat fra møde mandag den 7. juni 2021.**

**Deltagere:**

Carl Bruun Dansk Skovforening (DS)

Philip Madsen Nordsjællands Landboforeningen (NOLA)

Preben Birch Dansk Skovforening/Dansk Landbrug (DS/DL)

Peter Skat Nielsen Danmarks Naturfredningsforening (DN)

Nicolaj Pedersen  Danmarks Jægerforbund (DJ)

Jens Bjerregaard Naturstyrelsen (NST) (fra 19.30)

Niels Worm Naturstyrelsen (NST) Referat

**Fraværende:**

 Kim Maigaard Dyrenes Beskyttelse (DB)

Det bemærkes, at Kim Maigaard, den 3. juni 2021, meddelte: ”Jeg har i dag valgt at trække mig fra Dyrenes Beskyttelse og dermed forlader jeg også Hjortevildtgruppen.

Knæk & bræk fremover.”

**Dagsorden:**

1. **Godkendelse af dagsorden**

Dagsorden godkendt.

1. **Gennemgang af kommissorium og retningslinjer**

Retningslinjer for arbejdet i de Regionale hjortevildtsgrupper og Kommissorium for de regionale hjortevildtgrupper blev gennemgået. Kommissoriet og retningslinjerne er baggrund for arbejdet i hjortevildtgruppen.

1. **Valg af formand**

Nikolaj Pedersen som repræsenterer Danmarks Jægerforbund i hjortevildtgruppen meddelte at han kandiderer til formandsposten.

Nikolaj Pedersen blev herefter valgt som formand for Hjortevildtgruppen for Nordsjælland.

1. **Valg af næstformand**

Philip Madsen, repræsentant for Nordsjællands Landboforening, blev bragt i forslag som næstformand. Philip Madsen meddelte at han godt ville påtage sig posten som næstformand.

Philip Madsen blev herefter valgt som næstformand for Hjortevildtgruppen for Nordsjælland.

1. **Gennemgang af referat fra sidste møde den 8. april 2021**

Ingen yderlige bemærkninger, bortset fra at gruppen stadig mangler definitionen af en sprosse. Referatet betragtes herefter som godkendt.

1. **Gennemgang af retningslinjer for arbejdet i de regionale hjortevildtgrupper.**

Retningslinjer blev gennemgået af formand, og på baggrund af en kort debat og enkelte præciseringer, tilsluttede gruppens medlemmer sig retningslinjerne for arbejdet i hjortevildtgruppen.

1. **Gennemgang og evt. opdatering af Forretningsorden for Hjortevildtgruppen for Nordsjælland.**

Forretningsorden blev gennemgået, og der blev vedtaget følgende ændringer i den nugældende forretningsorden:

* Referater udsendes til medlemmernes godkendelse senest **14 dage** efter afholdt møde. (Gældende frist 21 dage).
* Der knyttes et kortbilag til Forretningsordenen som viser det geografiske område som er tilknyttet arbejdet i Hjortevildtgruppen for Nordsjælland.

Opdateret forretningsorden udsendes med referat og til endelig godkendelse på næste møde.

1. **Resultat af forsøg med anvendelse af ”tælle-app”**

Nicolaj Pedersen/Jægerforbundet lokalt gennemførte tidlig morgen den 5. juni 2021, et forsøg med en ny ”tælle-app” som kan anvendes i forbindelse med bestandsregistrering af hjortevildtarterne. Der deltog i alt 20 tællere, som var fordelt ud over en stor del af Nordsjælland. Resultaterne inddateres fra app’en til en central database i Jægerforbundet.

P.t. foreligger der endnu ikke noget endeligt resultat af tællingen.

Som resultat af forsøgstællingen blev det konstateret at app’en primært er anvendelig på en pc, og mangler tilpasninger af bl.a. kortgrundlaget for at være operationel og anvendelig på mobiltelefon/smartphone.

Planen er at app’en skal være tilgængelig for alle som færdes i naturen fra april 2022 og at app’en dermed skal bidrage til at give en god oversigt både over bestandsstørrelsen og udbredelse af de enkelte hjortevildtarter.

Der er lokalt tanker om at have en fast dag om året hvor der tælles og indberettes i konkrete og på forhånd fastlagte områder, som et værktøj til estimering af bestanden.

Til inspiration for Hjortevildtgruppen vedhæftes tællevejledning og introduktionsvideo.

1. **Eventuelt**

Philip Madsen efterlyser retningslinjer for indberetning og registrering af markskader, og savner en generel synlighed omkring markskadeproblemer. Det diskuteredes, hvordan oplysningerne kunne samles og kvantificeres. Indsamling af omfang af markskader, og herunder data for antal, arealstørrelser, økonomi etc. kunne evt. ske i samarbejde med del lokale planteavlskonsulenter fra landboforeningerne.

Der tilføjes i den sammenhæng, at der meddelt 1 reguleringstilladelse til kronvildt (kalv) i 2020/2021.

Kim Maigaard (Dyrenes Beskyttelse) har meddelt at han har trukket sig fra Dyrenes Beskyttelse og dermed også fra Hjortevildtgruppen. Niels Worm (NST) har efterfølgende været i kontakt med Dyrenes Beskyttelse / Michael Carlsen, med henblik på udpegning af en ny repræsentant til Hjortevildtgruppen for Nordsjælland.

1. **Tidspunkt for næste møde.**

Næste møde: **Onsdag den 8. september 2021, kl. 17 – 19**.